15. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ Αριθ.10939/Φ.508/3/10νγ της 13/29  Οκτ. 1977 (ΦΕΚ Β΄ 1075) Περί υποχρεώσεων των κατασκευαστών-συναρμολογητών κυνηγετικών όπλων. Έχοντες υπ’ όψει: Τας διατάξεις του άρθρου 2 παράγρ. 4 περίπτ. α΄ του Ν. 495/1976 «περί όπλων, εκρηκτικών υλών και εκρηκτικών μηχανημάτων και άλλων τινών ποινικών διατάξεων», αποφασίζομεν: Άρθρον 1. 1.Οι κατασκευασταί-συναρμολογηταί κυνηγετικών όπλων υποχρεούνται εις την τήρησιν βιβλίου, αποτελουμένου εκ τριών μερών, ως τα υποδείγματα Α, Β και Γ εν τέλει της παρούσης. Εις το βιβλίον τούτο, κατά στήλας, θα καταχωρίζωνται: Α. ΜΕΡΟΣ ΒΙΒΛΙΟΥ Τα εισαχθέντα εκ του εξωτερικού ή αγορασθέντα εν τω εσωτερικώ μέρη και ανταλλακτικά κυνηγετικών όπλων, ως κατωτέρω: α)Αριθμός και χρονολογία αδείας εισαγωγής ή τιμολογίου αγοράς δια τα αγορασθέντα εν τω εσωτερικώ. β)Αριθμός εισαχθέντων εκ του εξωτερικού ή αγορασθέντων εν τω εσωτερικώ. γ)Ημερομηνία εισαγωγής ή τοιαύτη αγοράς εν τω εσωτερικώ και δ)Εργοστάσιον κατασκευής. Β. ΜΕΡΟΣ ΒΙΒΛΙΟΥ Τα κατασκευασθέντα-συναρμολογηθέντα κυνηγετικά όπλα ως κατωτέρω: α)Αριθμός κατασκευασθέντων-συναρμολογηθέντων κυνηγετικών όπλων. β)Είδος (δίκαννον οπισθογεμές ή μονόκαννον αυτόματον ή επαναληπτικόν κ.λ.π.). γ)Αριθμός κοντακίου και κάννης και δ)Διαμέτρημα κάννης. Γ. ΜΕΡΟΣ ΒΙΒΛΙΟΥ Τα πωληθέντα (κατασκευασθέντα-συναρμολογηθέντα) κυνηγετικά όπλα, ως κατωτέρω: α)Αριθμός πωληθέντων β)Είδος πωληθέντων (δίκαννον οπισθογεμές ή μονόκαννον αυτόματον ή επαναληπτικόν κ.λ.π.) γ)Αριθμός κοντακίου και κάννης δ)Διαμέτρημα κάννης ε)Ημερομηνία πωλήσεως και στ)Στοιχεία ταυτότητος αγοραστού (Ονοματεπώνυμον, πατρώνυμον, επάγγελμα, έτος γεννήσεως, τόπος γεννήσεως, διεύθυνσις κατοικίας, αριθμός δελτίου αστυνομικής ταυτότητος). 2.Το εν λόγω βιβλίον, σελιδομετρούμενον, θεωρείται υπό της αρμοδίας κατά τόπον Αστυνομικής Αρχής, παρά της οποίας ελέγχεται τακτικώς, εν συνδυασμώ και προς τα λοιπά δικαιολογητικά αγοράς μερών ή ανταλλακτικών, συντασσομένης σχετικής πράξεως επί του σώματος τούτου. Εις το πρόσθιον μέρος του πρώτου εξωφύλλου του ως άνω βιβλίου αναγράφεται ο αριθμός κι η ημερομηνία της αδείας κατασκευής-εμπορίας κυνηγετικών όπλων, ως και η διάρκεια της ισχύος αυτής. Άρθρον 2. Η μη τήρησις των υπό της παρούσης προβλεπομένων υποχρεώσεων, συνεπάγεται την αφαίρεσιν της αδείας συναρμολογητού-κατασκευαστού κυνηγετικών όπλων, δι’ αποφάσεως της εκδούσης ταύτην Αστυνομικής Αρχής, δεόντως ητιολογημένης. (Αντί για τη σελ. 344,19) Σελ. 344,19(α) Τεύχος Η81-Σελ. 33 ΥΠΟΔΕΙΓΜΑ Α΄ Α΄. ΜΕΡΟΣ ΒΙΒΛΙΟΥ Εισαχθέντα εκ του εξωτερικού ή αγορασθέντα εν τω εσωτερικώ μέρη και ανταλλακτικά κυνηγετικών όπλων. α/α Αριθμός και χρονολογία αδείας εισαγωγής ή τιμολογίου αγορασθέντα εν τω εσωτερικώ Αριθμός εισαχθέντων εκ του εξωτερικού ή αγορασθέντων εν τω εσωτερικώ Ημερομηνία εισαγωγής ή τοιαύτη αγοράς εν τω εσωτερικώ Εργοστάσιον  Κατασκευής ΥΠΟΔΕΙΓΜΑ Β΄ Β΄. ΜΕΡΟΣ ΒΙΒΛΙΟΥ Κατασκευασθέντα – συναρμολογηθέντα κυνηγετικά όπλα α/α Αριθμός συναρμολογηθέντων κατασκευασθέντων Είδος (π.χ δίκανον, οπισθογεμές ή μονόκαννον αυτόματον) Αριθμός κοντακίου και κάννης Διαμέτρημα κάννης ΥΠΟΔΕΙΓΜΑ Γ΄ Γ΄. ΜΕΡΟΣ ΒΙΒΛΙΟΥ Πωληθέντα (κατασκευασθέντα – συναρμολογηθέντα) ολομερή κυνηγετικά όπλα α/α Αριθμός πωληθέντων Είδος πωληθέντων (π.χ. δίκαννον) οπισθογεμές ή μονόκαννον αυτόματον κ.λ.π.) Αριθμός Κοντακίου και κάννης Διαμέτρημα κάννης Ημερομηνία πωλήσεως Στοιχεία ταυτοτητος αγοραστού 